Document ID: /roh_data/filtered/Bilingualer_Corpus_interleaved-it-rm.jsonl.gz/1642

This is a text translated from Italian to Rumantsch Grischun.
Comunicato del Governo del primo ottobre 2009

Revisione totale della legge sulle derrate alimentari a metà strada

Nella sua presa di posizione a destinazione della Confederazione relativa alla revisione totale della legge sulle derrate alimentari, il Governo grigionese accoglie con favore soprattutto l'armonizzazione delle prescrizioni tecniche nell'ambito della sicurezza delle derrate alimentari alle prescrizioni dell'UE. Ciò semplifica il commercio con l'UE ed è sensato anche dal punto di vista della protezione dei consumatori. Il Governo osserva inoltre che la revisione totale si è fermata a metà strada. Analogamente a quanto avviene nell'UE, nella nuova legge sulle derrate alimentari dovrebbero venire considerati tutti gli aspetti della sicurezza delle derrate alimentari, quali i requisiti posti alla produzione primaria e agli alimenti per animali, nonché relativi alla salute degli animali, alla protezione degli animali e alla salute dei vegetali. L'uniformazione delle legislazioni, nonché l'esame delle strutture e delle competenze nell'ambito del controllo delle derrate alimentari a livello federale sono presupposti importanti per un'esecuzione efficiente nei Cantoni.

Critiche per la prevista 6a revisione dell'AI

Il Governo grigionese è insoddisfatto dell'avamprogetto del primo pacchetto di misure della 6a revisione della legge federale sull'assicurazione per l'invalidità (AI). Un obiettivo principale del progetto, ossia il miglioramento dell'integrazione professionale delle persone disabili, viene espressamente sostenuto dal Governo.

Tuttavia, nella sua presa di posizione, esso lamenta il fatto che le basi decisionali sono descritte in modo insufficiente e che le conseguenze delle misure per i Cantoni e per la futura sicurezza sociale sono descritte solo in modo incompleto, lamenta inoltre che alcune questioni importanti rimangono senza risposta. Inoltre, non vengono considerate le conseguenze della 5a revisione dell'AI. Per quanto riguarda il contributo per l'assistenza, il Governo è in linea di massima favorevole al principio "priorità delle cure ambulatoriali su quelle stazionarie", nonché alle misure per aumentare l'autonomia degli invalidi. L'idea di promuovere, con un contributo per l'assistenza, trattamenti ambulatoriali al posto di un ricovero si trova in accordo con un orientamento strategico del Cantone dei Grigioni nel settore delle disabilità. Viene invece respinto il finanziamento proposto del contributo per l'assistenza, con la motivazione che la sua introduzione, secondo le direttive del Consiglio federale, non deve portare a nuove spese né per la Confederazione, né per i Cantoni.

Maggiori contributi federali per i progetti relativi alla biodiversità

Il Cantone dei Grigioni deve ricevere maggiori contributi federali per progetti nel settore della biodiversità. Il Governo grigionese ha approvato i relativi complementi agli accordi di programma NPC nei settori "natura e paesaggio (LPN)" e "biodiversità nel bosco" stipulati con l'Ufficio federale dell'ambiente.

L'11 marzo 2009 il Parlamento federale ha deciso di investire nell'anno corrente in totale 24 milioni di franchi supplementari nella biodiversità. Nel settore "natura e paesaggio (LPN)" l'accordo di programma completato prevede per i prossimi tre anni per il Cantone dei Grigioni progetti con spese complessive pari a un importo di 3,59 milioni di franchi, alle quali la Confederazione parteciperà con 1,64 milioni di franchi. Per il Cantone risultano spese pari a 1,95 milioni di franchi. Per i progetti nel settore "biodiversità nel bosco" sono previsti contributi federali supplementari pari a 0,4 milioni di franchi.

Dai comuni e dalle regioni

Cauco:

viene approvata la revisione totale della pianificazione locale del Comune di Cauco del 13 aprile 2008.

Heinzenberg/Domigliasca

: il Governo approva la revisione parziale dello Statuto della corporazione scolastica Heinzenberg/Domigliasca. Essa entra in vigore con effetto retroattivo con l'inizio dell'anno scolastico 2008/2009.

Obersaxen Mundaun:

viene approvato con una eccezione lo Statuto del corpo pompieri di Obersaxen Mundaun. Esso entra in vigore retroattivamente al 1° gennaio 2009.

Ramosch:

viene approvato e sostenuto con un contributo di al massimo 1'061'000 franchi il progetto per il rinnovo e il potenziamento dell'impianto di approvvigionamento idrico degli insediamenti di Ramosch e Vnà.

Schiers:

viene approvata la revisione parziale della pianificazione locale dell'8 maggio 2009.

Zernez:

viene approvata la revisione parziale della pianificazione locale "Ruzön" del 26 giugno 2009.

Diversi:

il Governo approva il contratto tra il Cantone dei Grigioni e i Comuni di Ardez, Ftan, Scuol, Sent e Tarasp concernente l'assunzione di compiti di polizia comunale da parte della Polizia cantonale dei Grigioni.

Sussidi cantonali a favore di diverse istituzioni

AlpFUTUR:

all'Istituto di ricerca Agroscope Reckenholz-Tänikon ART di Zurigo e all'Istituto federale di ricerca FNP di Birmensdorf viene concesso un sussidio di 100'000 franchi per il progetto AlpFUTUR per gli anni 2009-2012.

KARCH:

al Centro di coordinamento per la protezione degli anfibi e dei rettili in Svizzera (KARCH) viene concesso un sussidio di 55'000 franchi per gli anni 2009-2011.

Progetti stradali

Il Governo ha stanziato complessivamente 1'600'000 franchi per la costruzione e il risanamento del seguente tratto stradale:

- Strada della Domigliasca: opere da capomastro Scheid - Feldis

Organo: Governo

Fonte: it Cancelleria dello Stato dei Grigioni

01.10.2009
Communicaziun da la regenza dal 1. d'october 2009

La revisiun totala da la lescha da victualias è sa fermada a mesa strada

En sia resposta da consultaziun a la confederaziun davart la revisiun totala da la lescha da victualias beneventa la regenza grischuna cunzunt l'assimilaziun da las prescripziuns tecnicas en il sectur da la segirezza da victualias a quellas da la UE. Quai facilitescha il commerzi cun la UE ed è er raschunaivel or da l'optica da la protecziun da la consumenta e dal consument. La regenza menziunescha plinavant che la revisiun totala saja sa fermada a mesa strada. Sco en la UE duajan vegnir resguardads tut ils aspects da la segirezza da victualias en la nova lescha da victualias. Latiers tutga l'integraziun da las pretensiuns a la producziun primara ed al pavel sco er da las pretensiuns areguard la sanadad d'animals, areguard la protecziun dals animals ed areguard la sanadad da las plantas. L'unificaziun da las legislaziuns sco er l'examinaziun da las structuras e da las cumpetenzas en il sectur da la controlla da las victualias sin stgalim federal èn impurtantas premissas per in'execuziun effizienta en ils chantuns.

La 6avla revisiun da la AI planisada vegn crititgada

La regenza grischuna n'è betg cuntenta cun il sboz preliminar da l'emprim pachet da mesiras da la 6avla revisiun da la lescha federala davart l'assicuranza d'invaliditad (AI). Ina finamira principala dal project, numnadamain quella da meglierar l'integraziun professiunala da persunas cun impediments, vegn sustegnida expressivamain da la regenza.

En sia resposta da consultaziun crititgescha ella dentant che la basa da decisiun na saja betg preschentada en moda suffizienta e che las consequenzas da las mesiras per ils chantuns e per la segirezza sociala futura sajan descrittas en moda incumpletta. Plinavant crititgescha ella che pliras dumondas impurtantas na vegnian betg respundidas. Ultra da quai na vegnan betg resguardadas las consequenzas da la 5avla revisiun da la AI. Areguard la contribuziun d'assistenza beneventa la regenza da princip la finamira "ambulant avant staziunar" sco er las mesiras per augmentar l'autodeterminaziun da persunas cun impediments. Il concept per promover tractaments ambulants cun agid d'ina contribuziun d'assistenza empè da la collocaziun en ina chasa correspunda a la finamira strategica dal chantun Grischun en dumondas che concernan persunas cun impediments. La finanziaziun da la contribuziun d'assistenza ch'è planisada vegn dentant refusada cun l'argument che l'introducziun d'ina tala tenor las prescripziuns dal cussegl federal na dastgia betg chaschunar novs custs tant betg per la confederaziun sco er betg per ils chantuns.

Dapli contribuziuns federalas per projects da biodiversitad

Per projects en il sectur da la biodiversitad duai il chantun Grischun survegnir dapli contribuziuns federalas. La regenza grischuna ha approvà las cumplettaziuns correspundentas da las cunvegnas da program tenor la NGF cun l'uffizi federal d'ambient en ils secturs "natira e cuntrada (LNP)" sco er "biodiversitad en il guaud".

Il parlament federal aveva concludì ils 11 da mars 2009 d'investir supplementarmain durant l'onn current tut en tut 24 milliuns francs en la biodiversitad. La cunvegna da program cumplettada cuntegna en il sectur "natira e cuntrada (LNP)" projects cun custs totals da 3.59 milliuns francs per ils proxims trais onns en il chantun Grischun. La confederaziun sa participescha cun 1.64 milliuns francs vi da quests projects. Per il chantun resultan custs dad 1.95 milliuns francs. Per projects en il sectur "biodiversitad en il guaud" èn previsas contribuziuns federalas supplementaras da 0.4 milliuns francs.

Da vischnancas e da regiuns

Cauco:

La revisiun totala da la planisaziun locala da la vischnanca da Cauco dals 13 d'avrigl 2008 vegn approvada.

Mantogna/Tumleastga:

La regenza ha approvà la revisiun parziala dals statuts dal consorzi da scola da Mantogna/Tumleastga. Els entran en vigur retroactivamain per l'onn da scola 2008/2009.

Sursaissa Mundaun:

Ils statuts dals pumpiers da Sursaissa Mundaun vegnan approvads cun in'excepziun. Els entran en vigur retroactivamain per il 1. da schaner 2009.

Ramosch:

Il project per la renovaziun e per l'engrondiment dal provediment d'aua dals territoris d'abitadi da Ramosch e da Vnà vegn approvà e sustegnì cun ina contribuziun maximala dad 1'061'000 francs.

Schiers:

La revisiun parziala da la planisaziun locala dals 8 da matg 2009 vegn approvada.

Zernez:

La revisiun parziala da la planisaziun locala Ruzön dals 26 da zercladur 2009 vegn approvada.

Diversas:

La regenza approvescha il contract tranter il chantun Grischun e las vischnancas d'Ardez, da Ftan, da Scuol, da Sent e da Tarasp concernent la surpigliada d'incumbensas da la polizia communala tras la polizia chantunala dal Grischun

Contribuziuns chantunalas a differentas instituziuns

alpFUTUR:

A la staziun da perscrutaziun Agroscope Reckenholz-Tänikon ART a Turitg ed a l'institut federal per la perscrutaziun WSL a Birmensdorf vegn concedida ina contribuziun da 100'000 francs per il project alpFUTUR per ils onns 2009 fin 2012.

karch:

Al center da coordinaziun per la protecziun dals amfibis e dals reptils en Svizra (karch) vegn concedida ina contribuziun da 55'000 francs per ils onns 2009 fin 2011.

Projects da vias

La regenza ha approvà totalmain 1'600'000 francs per construir e per sanar il suandant traject da via:

- via da la Tumleastga: lavurs d'impressari, Sched - Veulden

Gremi: regenza

Funtauna: rg chanzlia chantunala dal Grischun

01.10.2009